Sum 41 – et av 2000-tallets største rock/punk-band – kommer til Norge for første gang!

Sentrum Scene | Onsdag 5. februar | Facebook-Event



De kanadiske punkrockerne, med frontmann Deryck Whibley i spissen, debuterte i 2000 med ep-en «Half Hour of Power», og fikk sitt store gjennombrudd året etter med debutalbumet «All Killer No Filler» – som genererte hitsingler som «Fat Lip», «In Too Deep» og «Motivation». De har senere fulgt opp med hits som «Still Waiting», «Pieces» og «With Me» for å nevne noen. Bandet har solgt flere titalls millioner album og har en enorm fanskare verden over.

De har også samarbeidet/turnert med artister som Metallica, Tenacious D, Iggy Pop, Pennywise, Bowling for Soup, Rob Halford og Kerry King med flere.

Nå er de aktuelle med det kritikerroste nye albumet «Order in Decline», som ble sluppet i sommer til kjempekritikker. AllMusic gir 4 av 5 i sin anmeldelse: «One of the most accomplished albums in their catalog».

﻿

Sum 41 består av Deryck Whibley, Dave Baksh, Jason McCaslin, Tom Thacker og Frank Zummo.

Billetter i salg fredag 8. november kl. 10.00.